આ રમતમાં ૮થી ૨૦ રમનારા હોય છે. બધા રમનારને બે સરખી ટુકડીમાં વહેંચવામાં આવશે. હવે રમત શ થતાં કોઈ એક ટુકડીમાંથી એક છોકરો કોઈ કવિતાની એક ટૂંક (કડી) બોલશે. હવે આ બોલાયેલી કડીમાં જે છેલ્લો અક્ષર હશે તેનાથી શરૂ થતી બીજી કોઈ કવિતાની ટૂંક (કડી) સામી ટુકડીમાંથી કોઈ એક છોકરો બોલશે. આમ દરેક ટુકડીમાંથી કોઈ એક છોકરો પોતાની સામેની ટુકડીમાંથી બોલાયેલી કડીના છેલ્લા અક્ષરથી શરૂ થતી એવી કવિતાની ટૂંક બોલશે. કડીને છેડે જો ‘ણ’ આવે તો ‘ન’ અક્ષરથી શરૂ થતી તથા ‘ળ’ આવે તો ‘લ’ અક્ષરથી શરૂ થતી કડી બોલવી. એકવાર બોલાઈ ગયેલી કડી ફરી બોલી શકાશે નહીં. આ પ્રમાણે રમતાં જે ટુકડી નિયમ પ્રમાણે પોતાને બોલવાની કડી બે મિનિટ જેટલા સમય દરમ્યાન બોલી શકશે નહીં તે હારી ગણાશે.